CELEX: 32013R0801
Language: et
Date: 2013-08-22 00:00:00
Title: Komisjoni määrus (EL) nr 801/2013, 22. august 2013 , millega muudetakse määrust (EÜ) nr 1275/2008 seoses ökodisaini nõuetega elektriliste ja elektrooniliste kodumasinate ja kontoriseadmete elektrienergia tarbimise kohta ooteseisundis ja väljalülitatud seisundis ning millega muudetakse määrust (EÜ) nr 642/2009 televiisorite ökodisaini nõuete osas  EMPs kohaldatav tekst

23.8.2013   
            
            
               ET
            
            
               Euroopa Liidu Teataja
            
            
               L 225/1
            
         KOMISJONI MÄÄRUS (EL) nr 801/2013,
   22. august 2013,
   millega muudetakse määrust (EÜ) nr 1275/2008 seoses ökodisaini nõuetega elektriliste ja elektrooniliste kodumasinate ja kontoriseadmete elektrienergia tarbimise kohta ooteseisundis ja väljalülitatud seisundis ning millega muudetakse määrust (EÜ) nr 642/2009 televiisorite ökodisaini nõuete osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta direktiivi 2009/125/EÜ, mis käsitleb raamistiku kehtestamist energiamõjuga toodete ökodisaini nõuete sätestamiseks, (1) eriti selle artikli 15 lõiget 1,
   olles konsulteerinud ökodisaini nõuandefoorumiga
   ning arvestades järgmist:
   
               (1)
            
            
               Euroopa Parlamendi ja nõukogu direktiivi 2005/32/EÜ (2) artikli 16 lõikes 2 on sätestatud rakendusmeetmed, mille seas üks esmajärgulisi meetmeid on rakendusmeede, mis vähendab teatud tootegrupi elektrikadu ooteseisundis.
            
         
               (2)
            
            
               Elektriliste ja elektrooniliste kodumasinate ja kontoriseadmete elektrienergia tarbimist võrguühendusega ooteseisundis käsitleti ooteseisundi ja väljalülitatud seisundi kulu tehnilises, keskkonna- ja majandusuuringus, mis tehti 2006. ja 2007. aastal. Uuringus jõuti järeldusele, et pidev võrguühendus saab kodumasinate ja kontoriseadmete üldiseks omaduseks. Energiat tarbivate toodete ökodisaini regulatiivkomitee soovitas 21. juunil 2008. aastal käsitleda võrguühendusega ooteseisundit eraldi, kuna sel ajal olid asjaomased andmed puudulikud.
            
         
               (3)
            
            
               Ökodisaini töökavas aastateks 2009–2011 on võrguühendusega ooteseisundit vaadeldud kui ühte prioriteeti. Vastavalt sellele tegi komisjon 2010.-2011. aastal ettevalmistava uuringu, et analüüsida võrku ühendatud seadmete ooteseisundi tehnilisi, keskkonna- ja majandustahke. Uuring tehti koos sidusrühmadega ning ELi ja mitteliikmesriikidest huvitatud isikutega ja selle tulemused on avalikustatud.
            
         
               (4)
            
            
               Uuringus hinnati, et ühenduses müüdud elektriliste ja elektrooniliste kodumasinate ja kontoriseadmete energiakulu, mis tuleneb sellest, et nad on ooteseisundis võrku ühendatud, oli 2010. aastal 54 TWh, millele vastab 23 miljonit tonni süsihappegaasi heidet. Kui meetmeid ei võeta, kasvab kulu aastaks 2020 prognooside kohaselt 90 TWh-ni. Sellest järeldati, et võrguühendusega ooteseisundis tekkivat elektrienergia kulu võiks märkimisväärselt vähendada. Käesoleva määruse eesmärk on tuua turule rohkem ooteseisundi energiatõhusust suurendavaid tehnilisi lahendusi, millega saavutataks võrreldes olukorraga, mille puhul meetmeid ei võetaks, hinnanguline energiasääst 36 TWh aastaks 2020 ning 49 TWh aastaks 2025.
            
         
               (5)
            
            
               Näiteks jõuti uuringus seisukohale, et elektrisäästu seisukohalt on tähtis toitehaldus, mis lülitab seadme võrguühendusega ooteseisundisse, kui seade ei täida põhiülesannet. On vaja, et välise või sisemise juhtimiskäsklusega taasaktiveeritud seade oleks aktiivses seisundis teatava piiratud aja, sõltumata oma peamis(t)e funktsiooni(de) täitmisest, näiteks selleks, et oleks võimalik seadet hooldada või tarkvara alla laadida. Toitehaldusega tuleks tagada, et toode läheks pärast ülesannete täitmist võrguühendusega ooteseisundisse.
            
         
               (6)
            
            
               Ettevalmistavas uuringus jõuti järeldusele, et võrguühendusega ooteseisundi seisukohast oleks vaja eristada nõudeid vastavalt võrgu valmisolekule. Sel eesmärgil määrati teatud arv HiNA seadmeid, sealhulgas ruuter, kommutaator, raadiokohtvõrgu juurdepääsupunkt, jaotur ja modem, mille peamine ülesanne on töödelda andmeliiklust võrgus. Kuna eeldatavalt peaks selline seade kohe reageerima sissetulevale andmevoole, võib võrguühendusega ooteseisundi nõuet lugeda võrdväärseks jõudeoleku nõudega.
            
         
               (7)
            
            
               Ökodisaini nõuandefoorum toetas 14. septembril 2011 seisukohta, et võrguühendusega ooteseisundi ökodisaini nõuded tuleks välja töötada olemasoleva komisjoni määruse (EÜ) nr 1275/2008 (3) muudatuses, kuna ooteseisundi ja võrguühendusega ooteseisundi funktsionaalsete tingimuste vahel on seos ning tootevalik on võrdväärne.
            
         
               (8)
            
            
               Ooteseisundi ja väljalülitatud seisundi ning võrguühendusega ooteseisundi nõuded tuleks läbi vaadata koos. Kuna määruses (EÜ) nr 1275/2008 sätestatud läbivaatamise kuupäev on võrguühendusega ooteseisundi nõuete esimese järgu jõustumise kuupäevast varasem, tuleks määruse läbivaatamise tähtaega aasta võrra edasi lükata.
            
         
               (9)
            
            
               Kuna televiisorid, mille suhtes kohaldatakse tootespetsiilist ökodisaini rakendusmeedet, jäeti määruse (EÜ) nr 1275/2008 reguleerimisalast välja, lisatakse televiisorite puhul võrguühendusega ooteseisundi ökodisaini nõuded komisjoni määrusesse (EÜ) nr 642/2009 (4). Võrguühendusega ooteseisundi tehnilise, keskkonna- ja majandusuuringuga saadi hinnang, et võrguühendusega ooteseisundi ökodisaini nõuded annaksid televiisorite puhul aastaks 2020 säästu 10 TWh.
            
         
               (10)
            
            
               Kohvimasinate osas jäädi ökodisaini nõuandefoorumis (5)16. detsembril 2011 ja 18. aprillil 2012 seisukohale, et tootespetsiifilist rakendusmeedet ei ole vaja vastu võtta, kuid leiti, et määruses (EÜ) nr 1275/2008 sätestatud ooteseisundinõuded tuleks kohvimasinate jaoks täpsemalt sõnastada.
            
         
               (11)
            
            
               Käesolevas määruses esitatakse kohvimasinate toitehalduse nõuded järgmiste näitajate vaikeväärtuste osas: aeg, mille möödudes kohvimasin lülitub ooteseisundisse, ja aeg, mille möödudes kohvimasin lülitub välja.
            
         
               (12)
            
            
               Kodumajapidamises kasutatavate kohvimasinate tehnilisest, keskkonna- ja majandusuuringust, mis tehti ökodisainidirektiivi alusel, selgus, et kui lühendada viiteaega, mille möödudes kohvimasin lülitub ooteseisundisse ja välja, säästetaks aastaks 2020 aastas üle 2 TWh. Seda säästu ei ole võetud arvesse määruse (EÜ) nr 1275/2008 kohases säästuprognoosis,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1275/2008 muutmine
   Määrust (EÜ) nr 1275/2008 muudetakse järgmiselt.
   
               1)
            
            
               Pealkiri asendatakse järgmisega:
            
         
               2)
            
            
               Artikkel 1 asendatakse järgmisega:
               „Artikkel 1
               Reguleerimisese ja reguleerimisala
               Käesolevas määruses sätestatakse ökodisaininõuded elektrienergia tarbimise kohta ooteseisundis, väljalülitatud seisundis ja võrguühendusega ooteseisundis elektriliste ja elektrooniliste kodumasinate ja kontoriseadmete turule laskmiseks.
               Käesolevat määrust ei kohaldata elektriliste ja elektrooniliste kodumasinate ja kontoriseadmete suhtes, mis on turule viidud oma kasutusotstarbe täitmiseks madalpinge-välistoiteallikaga varustatult.”
            
         
               3)
            
            
               Artiklisse 2 lisatakse järgmised mõisted:
               „10.   „võrk”– kindla ülesehitusega ja organisatsiooniliste põhimõtetega andmevahetustaristu, mis koosneb teatava paigutusega füüsilistest osadest ja füüsilistest ühendustest, mille kohta on sätestatud protseduurid ja eeskirjad (kommunikatsiooniprotokollid);
               11.   „võrguühendusega ooteseisund”– seisund, milles seade on valmis ülesannet täitma võrgu kaudu saabunud kaugjuhtimiskäskluse peale;
               12.   „kaugjuhtimiskäsklus”– signaal, mis tuleb võrgu kaudu seadmesse väljastpoolt;
               13.   „võrguport”– seadmel paiknev raadio teel või juhtmete kaudu toimiv füüsiline võrguühenduse liides, mille kaudu saab seadet kaugjuhtimiskäsklusega juhtida;
               14.   „loogiline võrguport”– võrgutehnoloogia, mis toimib füüsilises võrgupordis;
               15.   „füüsiline võrguport”– võrgupordi füüsiline seadis (riistvara); füüsilises võrgupordis võib toimida üks või mitu võrgutehnoloogiat;
               16.   „valmisolek”– seadme võime täita ülesannet, kui võrgupordis on kindlaks tehtud kaugjuhtimiskäsklus;
               17.   „võrguühendusega seade”– ühe või mitme võrgupordiga seade, mille saab ühendada võrku;
               18.   „kõrgvalmisolekuga võrguseade” ehk HiNa seade– seade, mille peamiseks ülesandeks on üks või mitu järgmistest funktsioonidest, kuid mitte muu põhifunktsioon: ruuter, kommutaator, raadiokohtvõrgu juurdepääsukoht (mis ei ole terminal), jaotur, modem, internetitelefon, videotelefon;
               19.   „kõrgvalmisolekufunktsiooniga võrguühendusega seade” (HiNa funktsiooniga seade)– võrguühendusega seade, mis võib täita ruuteri, kommutaatori või raadiokohtvõrgu juurdepääsukoha (mis ei ole terminal) ülesannet või mitut nimetatud ülesannet, kuid ei ole kõrgvalmisolekuga võrguseade;
               20.   „ruuter”– võrguseade, mille esmane ülesanne on määrata optimaalne tee andmepakettide edastamiseks võrgus. Ruuterid edastavad pakette ühest võrgust teise võrgukihi (L3) teabe alusel;
               21.   „kommutaator”– võrguseade, mille esmane ülesanne on filtreerida, edastada ja jaotada kaadreid vastavalt iga kaadri sihtaadressile. Kõik kommutaatorid opereerivad vähemalt lülikihi (L2) tasemel;
               22.   „raadiokohtvõrgu juurdepääsukoht”– seade, mille esmane ülesanne on tagada mitmele kliendile IEEE 802.11 tüüpi ühendus (nn wifi-ühendus);
               23.   „jaotur”– võrguseade, mis koosneb mitmest pordist ja mida kasutatakse kohtvõrgu segmentide ühendamiseks;
               24.   „modem”– seade, mille esmane ülesanne on juhtmeid või optilisi kaableid pidi saata ja vastu võtta digitaalselt moduleeritud analoogsignaale;
               25.   „trükiseade”– seade, mis väljastab elektroonilise sisendi paberil. Trükiseade võib täita lisaülesandeid ja seda võidakse turustada kui multifunktsionaalset seadet või kui multifunktsionaalset toodet;
               26.   „suure formaadi trükiseade”– trükiseade, mis trükib A2 või suuremas formaadis, sealhulgas seadmed, millega trükitakse vähemalt 406 mm laiusele lintkandjale;
               27.   „kaugosavõtusüsteem”– kõrglahutusvideo formaadis videokonverentsi- ja koostöösüsteem, mis koosneb kasutajaliidesest, kõrglahutuskaamerast, kuva- ja heliseadmest ning pildi ja heli kodeerimise-dekodeerimise vahenditest;
               28.   „kodumajapidamises kasutatav kohvimasin”– mittekaubanduslik kohvi valmistamise seade;
               29.   „kodumajapidamises kasutatav filterkohvimasin”– kodumajapidamises kasutatav kohvimasin, milles kohvi valmistatakse läbi filtri nõrgumise teel;
               30.   „küttekeha”– kohvimasina osa, milles kasutatakse elektrit vee kuumutamiseks;
               31.   „tassi eelkuumutamine”– toiming kohvimasina kõrval või peal hoitavate tasside soojendamiseks;
               32.   „kohvivalmistamistsükkel”– kohvi valmistamiseks vajalike toimingute tsükkel;
               33.   „omapuhastus”– toiming, mida kohvimasin teeb oma sisemuse puhastamiseks. See võib olla lihtne loputus või puhastus, milles kasutatakse teatavaid lisaaineid;
               34.   „katlakivi eemaldamine”– toiming, millega kohvimasin eemaldab osaliselt või täielikult oma sisemusest katlakivi;
               35.   „lauaterminalarvuti”– riistvaraline õhuke klient, milleks on arvuti, mis oma põhiülesannete täitmiseks on ühendatud kaugarvutisüsteemiga (nt serverarvuti, kaugtööjaam); lauaterminalarvutil ei ole sisseehitatud salvestusseadet. Lauaterminalarvuti on ette nähtud kasutamiseks kindlas kohas (nt töölaual), see ei ole kaasaskantav. Lauaterminalarvutid võivad teavet edastada välisele kuvarile või lauaterminalarvutisse sisseehitatud kuvarile, kui see on olemas;
               36.   „tööjaam”– suure tõhususega ühekasutajaarvuti, mida lisaks muudele suure andmetöötlusmahuga ülesannetele kasutatakse peamiselt graafilise andmetöötluse, raalprojekteerimise, tarkvaraarenduse, finants- ja teadusrakenduste jaoks ja mahukate arvutuste tegemiseks ning mille iseloomulikud omadused on järgmised:a)selle keskmine tõrgeteta tööaeg on vähemalt 15000 tundi;b)sellel on veaparanduskood ja/või puhverdatud mälu;c)see vastab järgmisest viiest tingimusest kolmele:
                           1)
                        
                        
                           sellel on lisatoitevõimalus kõrgetasemelisele graafikakaardile, st 6 kontaktiga välisseadmeühendus PCI-E, 12 V;
                        
                     
                           2)
                        
                        
                           süsteemi emaplaadil on lisaks graafikakaardi pesa(de)le ja/või PCI-X’i ühilduvusele kõrgema taseme kui × 4 PCI-E siin;
                        
                     
                           3)
                        
                        
                           see ei ühildu UMA graafikakaardiga;
                        
                     
                           4)
                        
                        
                           sellel on vähemalt viis PCI, PCI-E või PCI-X’i pesa;
                        
                     
                           5)
                        
                        
                           see sobib kasutamiseks vähemalt kahe keskprotsessoriga (peab ühilduma eraldiseisvate füüsiliste protsessorite või -pesadega, st seda ei asenda ühilduvus ühe mitmetuumalise protsessoriga);
                        
                     37.   „kaasaskantav tööjaam”– suure tõhususega kaasaskantav ühekasutajaarvuti, mida lisaks muudele suure andmetöötlusmahuga ülesannetele kasutatakse peamiselt graafilise andmetöötluse, raalprojekteerimise, tarkvaraarenduse ning finants- ja teadusrakenduste jaoks ning mis võib pikemaajalisel kasutamisel olla kas vahelduvvoolu allikaga ühendatud või mitte. Kaasaskantavatel tööjaamadel on sisseehitatud kuvar ja nad töötavad sisseehitatud aku või muu kaasaskantava toiteallika jõul. Enamikul kaasaskantavatel tööjaamadel on väline toiteallikas ning sisseehitatud klaviatuur ja osutusseade.
               Kaasaskantaval tööjaamal on järgmised tunnused:a)selle keskmine tõrgeteta tööaeg (MTBF) on vähemalt 13000 tundi;b)selles kasutatakse vähemalt ühte klassi G3 (esisiini (FB) andmelaius > 128 bitti), G4, G5, G6 või G7 kuuluvat eraldi graafikakaarti (dGfx);c)see võimaldab vähemalt kolme täiendava sisemise salvestusseadme lisamist;d)see võimaldab kasutada süsteemimälu mahus vähemalt 32 gigabaiti;38.   „väikeserver”– arvuti, mis tavaliselt sisaldab lauaarvuti komponente lauaarvuti kestas, kuid on eelkõige ette nähtud teiste arvutite andmete haldamiseks ja täitma selliseid ülesandeid nagu võrgutaristuteenuste osutamine ja andmete/andmekandjate haldamine, ning millel on järgmised tunnused:a)see on jalapealses, torn- või muud tüüpi kestas, mis on sarnane lauaarvuti kestaga, nii et kogu andmetöötlus, andmete salvestus ja kõik andmetöötlus-, salvestus- ja võrguühenduskomponendid on ühes kastis;b)see on töövõimeline 24 tundi ööpäevas ja seitse päeva nädalas;c)see on eelkõige ette nähtud tööks mitme samaaegse kasutajaga keskkonnas, teenindades võrku ühendatud klientseadmete kaudu mitut kasutajat;d)koos operatsioonisüsteemiga turule lastava seadme operatsioonisüsteem on ette nähtud kasutamiseks koduserveris või väikese võimsusega serveris;e)seda lastakse turule üksnes klassi G1 kuuluva eraldi graafikakaardiga (dGfx);39.   „serverarvuti”– raal, mis pakub teenuseid klientseadmetele, nagu lauaarvutid, sülearvutid, lauaterminalarvutid, internetitelefonid, või teistele arvutiserveritele ja haldab nende võrguressursse. Turule lastakse tavaliselt serverarvuteid, mis on ette nähud kasutamiseks andmekeskustes ja büroodes/äriühingutes. Serverarvutile pääseb eelkõige ligi võrguühenduse, mitte kasutaja vahetute sisendseadmete (nt klaviatuur või hiir) kaudu.
               Serverarvutil on järgmised tunnused:a)see on ette nähtud kasutamiseks serverarvuti operatsioonisüsteemiga (OS) ja/või hüperviisoritega ning on mõeldud kasutaja paigaldatud ärirakenduste käitamiseks;b)see sobib veaparanduskoodi (error-correcting code, ECC) ja/või puhverdatud mälu (sh puhverdatud kaherealised mälumoodulid (DIMMid) ja emaplaadipuhvri (BOB) konfiguratsioonid) kasutamiseks;c)seda lastakse turule ühe või mitme vahelduvvoolu-alalisvoolu-toiteallikaga;d)kõik protsessorid saavad kasutada süsteemi ühist operatiivmälu ja on sõltumatult nähtavad üheleainsale operatsioonisüsteemile või hüperviisorile.
         
               4)
            
            
               Artikkel 3 asendatakse järgmisega:
               „Artikkel 3
               Ökodisaininõuded
               II lisas on sätestatud ökodisaininõuded elektrienergia tarbimise kohta ooteseisundis, väljalülitatud seisundis ning võrguühendusega ooteseisundis.”
            
         
               5)
            
            
               Artikkel 7 asendatakse järgmisega:
               „Artikkel 7
               Läbivaatamine
               Komisjon vaatab käesoleva määruse tehnika arengut arvestades läbi ja esitab tulemused nõuandefoorumile hiljemalt 7. jaanuariks 2016. Läbivaatamisel pööratakse tähelepanu eelkõige ooteseisundi ja väljalülitatud seisundi kasutusulatusele ja nõuetele ning võrguühendusega ooteseisundi nõuete tasemele ja asjakohasusele rakendamise kolmandat järku (2019) arvestades.
               Läbivaatamisel võidakse ühtlasi käsitleda kutsetöös kasutatavaid seadmeid ning kaugjuhtimispuldiga juhitavaid elektrimootoriga seadmeid.”
            
         
               6)
            
            
               Artikkel 8 asendatakse järgmisega:
               „Artikkel 8
               Jõustumine
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
               II lisa punkti 1 kohaldatakse 7. jaanuarist 2010.
               II lisa punkti 2 kohaldatakse 7. jaanuarist 2013.
               II lisa punkti 3 kohaldatakse 1. jaanuarist 2015.
               II lisa punkti 4 kohaldatakse 1. jaanuarist 2017.
               II lisa punkti 5 kohaldatakse 1. jaanuarist 2019.
               II lisa punkti 6 kohaldatakse 1. jaanuarist 2015.
               II lisa punkti 7 kohaldatakse 1. jaanuarist 2015.
               Käesolev määrus on tervikuna siduv ja vahetult kohaldatav kõigis liikmesriikides.”
            
         
               7)
            
            
               II lisa muudetakse järgmiselt.
               
                           a)
                        
                        
                           Punkti 2 alapunkt d asendatakse järgmisega:
                           
                                       „d)
                                    
                                    
                                       Kõikide võrku ühendamata seadmete toitehaldus
                                       Seadmetel peab olema toitehaldus või muu sellesarnane funktsioon, kui see ei ole vastuolus ettenähtud kasutusotstarbega. Kui seade ei täida oma põhiülesannet ja seadme tööst ei sõltu teised energiat tarbivad tooted, peab toitehaldus lülitama seadme ettenähtud kasutusotstarbe seisukohast lühima võimaliku aja jooksul:
                                       
                                                   —
                                                
                                                
                                                   ooteseisundisse või
                                                
                                             
                                                   —
                                                
                                                
                                                   väljalülitatud seisundisse või
                                                
                                             
                                                   —
                                                
                                                
                                                   muusse seisundisse, nii et elektrivõrku ühendatud seadme puhul on täidetud väljalülitatud seisundi ja/või ooteseisundi võimsustarbe nõuded.
                                                
                                             Toitehaldus peab olema aktiveeritud.”
                                    
                                 
                     
                           b)
                        
                        
                           Järgmised sätted lisatakse punktidena 3, 4, 5, 6, 7:
                           3.   Alates 1. jaanuarist 2015
                           
                                       a)
                                    
                                    
                                       Võimalus välja lülitada raadiokohtvõrgu ühendus(ed)
                                       Võrguühendusega seadmel, mida saab raadiokohtvõrku ühendada, peab olema võimalus, et kasutaja saab seadme raadiokohtvõrguühenduse(d) lahti ühendada. See nõue ei kehti toodete kohta, mille kavandatud kasutus sõltub ühest raadiokohtvõrgust ja millel ei ole ühendust juhtmetega sidevõrguga.
                                    
                                 
                                       b)
                                    
                                    
                                       Võrguühendusega seadmete toitehaldus
                                       Seadmel peab olema, kui see ei ole vastuolus seadme ettenähtud kasutusega, toitehaldus või muu sellesarnane funktsioon. Kui seade ei täida oma põhiülesannet ja seadme tööst ei sõltu teised energiat tarbivad tooted, peab toitehaldus lülitama seadme ettenähtud kasutusotstarbe seisukohast lühima võimaliku aja jooksul võrguühendusega ooteseisundisse.
                                       Võrguühendusega ooteseisundi korral võib toitehaldus lülitada seadme ooteseisundisse, väljalülitatud seisundisse või muusse seisundisse, nii et ei rikutaks kohaldatavaid ooteseisundi ja ja/või väljalülitatud seisundi nõudeid.
                                       Toitehaldus või muu sellesarnane funktsioon peab olema kättesaadav võrguühendusega seadmete kõikides võrguportides.
                                       Toitehaldus või muu sellesarnane funktsioon peab olema aktiveeritud, välja arvatud juhul, kui mitte ükski võrguport ei ole aktiveeritud. Sellisel juhul peab toitehaldus või muu sellesarnane funktsioon aktiveeruma juhul, kui kas või üks võrguport aktiveerub.
                                       Vaikeaeg, mille möödudes toitehaldus või muu sellesarnane funktsioon lülitab seadme võrguühendusega ooteseisundisse, ei tohi ületada 20 minutit.
                                    
                                 
                                       c)
                                    
                                    
                                       Võrguühendusega seade, millel on vähemalt üks ooteseisund, peab vastama kõnealus(t)e ooteseisundi(te) nõuetele, kui kõik võrgupordid on aktiveerimata.
                                    
                                 
                                       d)
                                    
                                    
                                       Võrguühendusega seade, mis ei ole kõrgvalmisolekuga võrguseade, peab vastama punkti 2 alapunkti d sätetele, kui kõik võrgupordid on aktiveerimata.
                                    
                                 
                                       e)
                                    
                                    
                                       Võimsustarve võrguühendusega ooteseisundis
                                       Kõrgvalmisolekuga võrguseadmete või kõrgvalmisolekufunktsiooniga seadmete võimsustarve võrguühendusega ooteseisundis, millesse seadmed lülituvad toitehalduse või muu sellesarnase funktsiooni toimel, ei tohi olla üle 12,00 W.
                                       Muude võrguühendusega seadmete võimsustarve ooteseisundis, millesse seadmed lülituvad toitehalduse või muu sellesarnase funktsiooni toimel, ei tohi olla üle 6,00 W.
                                       Punktis e sätestatud võimsuse piirnorme ei kohaldata järgmiste seadmete suhtes:
                                       
                                                   i)
                                                
                                                
                                                   trükiseadmed toiteallika nimivõimsusega üle 750 W;
                                                
                                             
                                                   ii)
                                                
                                                
                                                   suuremõõdulised trükiseadmed;
                                                
                                             
                                                   iii)
                                                
                                                
                                                   kaugosavõtusüsteemid;
                                                
                                             
                                                   iv)
                                                
                                                
                                                   lauaterminalarvutid;
                                                
                                             
                                                   v)
                                                
                                                
                                                   tööjaamad;
                                                
                                             
                                                   vi)
                                                
                                                
                                                   kaasaskantavad tööjaamad;
                                                
                                             
                                                   vii)
                                                
                                                
                                                   väikeserverid;
                                                
                                             
                                                   viii)
                                                
                                                
                                                   arvutiserverid.
                                                
                                             
                                 4.   Alates 1. jaanuarist 2017
                           Lisaks punkti 3 alapunktides a ja b sätestatud nõuetele kehtivad järgmised sätted.
                           
                                       a)
                                    
                                    
                                       Võrguühendusega seadmed, millel on vähemalt üks ooteseisund, peavad vastama kõnealus(t)e ooteseisundi(te) nõuetele, kui kõik juhtmetega sidevõrgu pordid on lahti ühendatud ja kõik raadiokohtvõrgu pordid on aktiveerimata.
                                    
                                 
                                       b)
                                    
                                    
                                       Võrguühendusega seade, mis ei ole kõrgvalmisolekuga võrguseade, peab vastama punkti 2 alapunktile d, kui kõik juhtmetega sidevõrgu pordid on lahti ühendatud ja kõik raadiokohtvõrgu pordid on aktiveerimata.
                                    
                                 
                                       c)
                                    
                                    
                                       Võimsustarve võrguühendusega ooteseisundis:
                                       
                                                    
                                                
                                                
                                                   Kõrgvalmisolekuga võrguseadmete või kõrgvalmisolekufunktsiooniga seadmete võimsustarve võrguühendusega ooteseisundis, millesse seadmed lülituvad toitehalduse või muu sellesarnase funktsiooni toimel, ei tohi olla üle 8,00 W.
                                                
                                             
                                                    
                                                
                                                
                                                   Muude võrguühendusega seadmete võimsustarve ooteseisundis, millesse seadmed lülituvad toitehalduse või muu sellesarnase funktsiooni toimel, ei tohi olla üle 3,00 W.
                                                
                                             
                                                    
                                                
                                                
                                                   Punktis c sätestatud võimsuse piirnorme ei kohaldata järgmiste seadmete suhtes:
                                                   
                                                               i)
                                                            
                                                            
                                                               suureformaadilised trükiseadmed;
                                                            
                                                         
                                                               ii)
                                                            
                                                            
                                                               lauaterminalarvutid;
                                                            
                                                         
                                                               iii)
                                                            
                                                            
                                                               tööjaamad;
                                                            
                                                         
                                                               iv)
                                                            
                                                            
                                                               kaasaskantavad tööjaamad;
                                                            
                                                         
                                                               v)
                                                            
                                                            
                                                               väikeserverid;
                                                            
                                                         
                                                               vi)
                                                            
                                                            
                                                               arvutiserverid.
                                                            
                                                         
                                             
                                 5.   Alates 1. jaanuarist 2019
                           Lisaks punkti 3 alapunktides a ja b ning punkti 4 alapunktides a, b ja c sätestatud nõuetele kehtib selliste seadmete puhul, mis ei ole kõrgvalmisolekuga (HiNA) võrguseadmed või kõrgvalmisolekufunktsiooniga seadmed, järgmine säte:
                           seadmetel, mis ei ole kõrgvalmisolekuga võrguseadmed või kõrgvalmisolekufunktsiooniga seadmed, ei tohi võimsustarve võrguühendusega ooteseisundis, millesse seadmed lülituvad toitehalduse või muu sellesarnase funktsiooni toimel, ületada 2,00 W.
                           6.   Alates 1. jaanuarist 2015
                           Kohvimasinate puhul peab olema aeg, mille möödudes toode lülitub II lisa punkti 2 alapunktis d osutatud seisunditesse, järgmine:
                           
                                       —
                                    
                                    
                                       kodumajapidamises kasutatavate filterkohvimasinate korral, kus kohvi hoitakse isoleeritud nõus, mitte üle viie minuti pärast viimase kohvivalmistamistsükli lõppemist või mitte üle 30 minuti pärast katlakivi eemaldamise või omapuhastuse toimingu lõppemist;
                                    
                                 
                                       —
                                    
                                    
                                       kodumajapidamises kasutatavate filterkohvimasinate korral, kus kohvi hoitakse isoleerimata nõus, mitte üle 40 minuti pärast viimase kohvivalmistamistsükli lõppemist või mitte üle 30 minuti pärast sadestise eemaldamise või puhastamistoimingu lõppemist;
                                    
                                 
                                       —
                                    
                                    
                                       kodumajapidamises kasutatavate kohvimasinate korral, mis ei ole filterkohvimasinad, mitte üle 30 minuti pärast viimase kohvivalmistamistsükli lõppemist või mitte üle 30 minuti pärast küttekeha aktiveerimist või mitte üle 60 minuti pärast tasside eelsoojenduse aktiveerimist või mitte üle 30 minuti pärast sadestise eemalduse või puhastustoimingu lõppemist, välja arvatud juhul, kui on tekkinud häire, mis nõuab kasutaja sekkumist kahju ja õnnetuse ärahoidmiseks.
                                    
                                 II lisa punkti 2 alapunkti d kohaseid ökodisaininõudeid ei kohaldata enne eespool sätestatud kuupäeva.
                           7.   Tooteteabe nõuded
                           1. jaanuarist 2015 peab võrguühendusega seadmete tootja vaba juurdepääsuga veebilehel olema selgelt esitatud järgmine teave:
                           
                                       a)
                                    
                                    
                                       kõikide ooteseisundite ja väljalülitatud seisundite ning võrguühendusega ooteseisundite kohta, millesse seade lülitub toitehalduse või muu sellesarnase funktsiooni toimel:
                                       
                                                   —
                                                
                                                
                                                   andmed võimsustarbe kohta vattides, ümardatud ühe kümnendkohani;
                                                
                                             
                                                   —
                                                
                                                
                                                   aeg, mille möödudes lülitub seade toitehalduse või muu sellesarnase funktsiooni toimel ooteseisundisse või väljalülitatud seisundisse või võrguühendusega ooteseisundisse;
                                                
                                             
                                 
                                       b)
                                    
                                    
                                       toote võimsustarve võrguühendusega ooteseisundis, kui kõik juhtmetega sidevõrgu pordid on ühendatud ja kõik raadiokohtvõrgu pordid on aktiveeritud;
                                    
                                 
                                       c)
                                    
                                    
                                       juhised, kuidas raadiokohtvõrgu porte aktiveerida ja deaktiveerida.
                                    
                                 Toote võimsustarve võrguühendusega ooteseisundis, nagu osutatud punktis b, ja juhised, nagu osutatud punktis c, tuleb esitada kasutusjuhendis.”
                        
                     
                           c)
                        
                        
                           Punkt 3 asendatakse uue punktiga 8:
                           „8.   Mõõtmised
                           Punkti 1 alapunktides a ja b, punkti 2 alapunktides a ja b, punkti 3 alapunktis e, punkti 4 alapunktis c ja punktis 5 osutatud võimsustarve ning punktis 6 osutatud viiteajad määratakse usaldusväärse, täpse ja korratava mõõtmismenetlusega, milles on võetud arvesse üldtunnustatud tehnika taset.”
                        
                     
                           d)
                        
                        
                           Punkt 4 asendatakse uue punktiga 9:
                           „9.   Tootjate esitatav teave
                           Artikli 4 kohaseks vastavushindamiseks peavad tehnilised dokumendid sisaldama järgmisi andmeid:
                           
                                       a)
                                    
                                    
                                       iga ooteseisundi ja/või väljalülitatud seisundi kohta:
                                       
                                                   —
                                                
                                                
                                                   andmed võimsustarbe kohta vattides, ümardatud ühe kümnendkohani;
                                                
                                             
                                                   —
                                                
                                                
                                                   kasutatud mõõtmismeetod;
                                                
                                             
                                                   —
                                                
                                                
                                                   kirjeldus, kuidas seadme seisund on valitud või kuidas see on programmeeritud;
                                                
                                             
                                                   —
                                                
                                                
                                                   sellise seisundi saavutamiseks vajalike sammude rida, mille tulemusel seade muudab automaatselt oma seisundit;
                                                
                                             
                                                   —
                                                
                                                
                                                   muud märkused seadme töö kohta, nt teave, kuidas kasutaja lülitab seadme võrguühendusega ooteseisundisse;
                                                
                                             
                                                   —
                                                
                                                
                                                   kui see on asjakohane, siis selle aja vaikeväärtus, mille möödudes toitehalduse või muu sellesarnase funktsiooni toimel lülitub seade kohaldatavasse väikese võimsustarbega seisundisse;
                                                
                                             
                                 
                                       b)
                                    
                                    
                                       võrguühendusega seadme kohta:
                                       
                                                   —
                                                
                                                
                                                   võrguportide arv ja liik ning, välja arvatud raadiokohtvõrgu pordid, portide asukohad seadmel; kindlasti tuleb teatada, kui ühes võrgupordis paikneb kahte või rohkemat arvu tüüpi võrguporte;
                                                
                                             
                                                   —
                                                
                                                
                                                   kas enne tarnimist on kõik võrgupordid deaktiveeritud;
                                                
                                             
                                                   —
                                                
                                                
                                                   kas seade on kõrgvalmisolekuga seade või kõrgvalmisolekufunktsiooniga seade; kui teavet ei ole antud, ei loeta kummakski selliseks seadmeks;
                                                
                                             ning igat tüüpi võrgupordi kohta:
                                       
                                                   —
                                                
                                                
                                                   selle aja vaikeväärtus, mille möödudes toitehaldus või muu sellesarnane funktsioon lülitab seadme võrguühendusega ooteseisundisse;
                                                
                                             
                                                   —
                                                
                                                
                                                   mil viisil seade taasaktiveeritakse,
                                                
                                             
                                                   —
                                                
                                                
                                                   näitajate (suurimad) väärtused;
                                                
                                             
                                                   —
                                                
                                                
                                                   seadme (suurim) võimsustarve võrguühendusega ooteseisundis, millesse seadme lülitab toitehaldus või muu sellesarnane funktsioon, kui vaid seda porti kasutatakse kaugaktiveerimiseks.;
                                                
                                             
                                                   —
                                                
                                                
                                                   seadme kasutatav kommunikatsiooniprotokoll.
                                                
                                             Kui teavet ei ole antud, ei loeta seadet võrguühendusega seadmeks, välja arvatud juhul, kui seade saab täita ruuteri, kommutaatori, raadiokohtvõrgu juurdepääsukoha (mis ei ole terminal), jaoturi, modemi, internetitelefoni ja videotelefoni ülesandeid;
                                    
                                 
                                       c)
                                    
                                    
                                       kontrollnäitajad mõõtmiseks:
                                       
                                                   —
                                                
                                                
                                                   ümbritseva õhu temperatuur;
                                                
                                             
                                                   —
                                                
                                                
                                                   katsetamispinge voltides ja katsetamissagedus hertsides;
                                                
                                             
                                                   —
                                                
                                                
                                                   elektrivarustussüsteemi harmoonilistest komponentidest tingitud summaarne moonutus;
                                                
                                             
                                                   —
                                                
                                                
                                                   elektriliseks katsetamiseks kasutatud instrumentide, seadmete ja vooluringi andmed ja dokumentatsioon;
                                                
                                             
                                 
                                       d)
                                    
                                    
                                       punkti 1 alapunkti c või vajaduse korral punkti 2 alapunktide c ja/või d ja/või punkti 3 alapunkti b nõuetele vastavuse hindamiseks vajalikud seadme omadused, kaasa arvatud aeg, mis on vajalik lülitumiseks ooteseisundisse või väljalülitatud seisundisse või muusse seisundisse, mille puhul ei ületata väljalülitatud seisundi ja/või ooteseisundi võimsustarbe nõudeid.
                                       Kui punkti 1 alapunkti c või punkti 2 alapunktide c ja/või d ja/või punkti 3 alapunkti b nõuded ei ole seadme kavandatud kasutuse jaoks sobivad, tuleks esitada selle kohta tehniline põhjendus. Kui tootja ei ole seadet liigitanud võrguühendusega seadmeks, ei loeta seda, et seadmel peab olema üks või mitu võrguühendust või et seade peab ootama kaugjuhtimiskäsklust, tehniliseks põhjenduseks, miks seade ei peaks vastama punkti 2 alapunktis d sätestatud nõuetele.”
                                    
                                 
                     
         
               8)
            
            
               III lisa täiendatakse järgmiselt:
               „II lisa punkti 2 alapunkti d nõuete osas peavad liikmesriikide asutused kasutama eespool sätestatud kohaldatavat menetlust, et mõõta võimsustarvet olukorras, kus toitehaldus või muu sellesarnane funktsioon on seadme lülitanud kohaldatavasse seisundisse.
               II lisa punkti 3 alapunktis c ja punkti 4 alapunktis a esitatud nõuete osas peavad liikmesriikide asutused kasutama eespool sätestatud kohaldatavat menetlust, kui kõik võrgupordid on deaktiveeritud ja/või lahti ühendatud, nagu on asjakohane.
               Euroopa Parlamendi ja nõukogu direktiivi 2009/125/EÜ (6) artikli 3 lõikes 2 osutatud turukontrolli tegemisel järgivad liikmesriikide asutused järgmist menetlust, et kontrollida II lisa punktides 3 ja 4 sätestatud nõuete täitmist.
               Liikmesriikide asutused peavad kontrollima ühte seadet järgmisel viisil:
               
                            
                        
                        
                           kui seadmel on, nagu tehnilises andmestikus kirjeldatud, ühte tüüpi võrgupordid ja kui seda tüüpi kaks või enam võrguporti on seadmes kasutatavad, valitakse juhuslikult üks selline port ja ühendatakse suurimale pordi näitaja väärtusele vastavasse võrku; kui seadmes on mitu ühte tüüpi raadiokohtvõrgu porti, tuleb teised raadiokohtvõrgu pordid deaktiveerida, kui see on võimalik. Kui on mitu juhtmetega sidevõrgu porti, mis on ühte tüüpi, tuleb võimaluse korral deaktiveerida teised võrgupordid, et kontrollida II lisa punktis 3 esitatud nõuetele vastavust. Kui kasutatav on ainult üks võrguport, ühendatakse see port asjaomasesse suurimale pordi näitaja väärtusele vastavasse võrku.
                        
                     
                            
                        
                        
                           Seade lülitatakse sisselülitatud seisundisse. Kui seade töötab sisselülitatud seisundis korralikult, võib valida võrguühendusega ooteseisundi ja mõõta selles seisundis võimsustarvet. Siis saadetakse võrgupordi kaudu seadmesse asjaomane kaugjuhtimiskäsklus ja kontrollitakse, kas seade taasaktiveerus.
                        
                     
                            
                        
                        
                           Kui seadmel on, nagu tehnilises andmestikus kirjeldatud, mitut tüüpi võrguporte, tehakse igat tüüpi võrgupordi puhul järgmine toiming. Kui ühte tüüpi on mitu võrguporti, valitakse juhuslikult igast tüübist üks võrguport, ja kui seda tüüpi mitu võrguporti on seadmes kasutatavad, valitakse juhuslikult üks selline port ja ühendatakse suurimale vastava pordi näitaja väärtusele vastavasse võrku.
                        
                     
                            
                        
                        
                           Kui teatavat tüüpi porte on seadmes üks, ühendatakse see port suurimale vastava pordi näitaja väärtusele vastavasse võrku; seadme raadiokohtvõrgu pordid, mida ei kasutata, tuleb deaktiveerida, kui see on võimalik. Kui kontrollitakse II lisa punktis 3 sätestatud tingimuste täitmist, tuleb võimaluse korral deaktiveerida juhtmetega sidevõrgu pordid, mida ei kasutata.
                        
                     
                            
                        
                        
                           Seade lülitatakse sisselülitatud seisundisse. Kui seade töötab sisselülitatud seisundis korralikult, võib valida võrguühendusega ooteseisundi ja mõõta selles seisundis võimsustarvet. Siis saadetakse võrgupordi kaudu seadmesse asjaomane kaugjuhtimiskäsklus ja kontrollitakse, kas seade taasaktiveerus. Kui ühes füüsilises võrgupordis paikneb kaht või enamat tüüpi (loogilisi) võrguporte, tuleb kõnealust toimingut korrata iga loogilise võrgupordi puhul, kusjuures teised loogilised võrgupordid tuleb loogiliselt lahti ühendada.
                        
                     
                            
                        
                        
                           Seadme mudel loetakse käesoleva määruse nõuetele vastavaks, kui seadmes mitte ühegi võrgupordi tüübi näitajad ei ületa piirnormi rohkem kui 10 %.
                        
                     
                            
                        
                        
                           Vastasel juhul katsetatakse veel kolme seadet. Seadme mudel loetakse käesoleva määruse nõuetele vastavaks, kui kolme seadmega saadud tulemuste keskmine ei ületanud mitte ühegi võrgupordi tüübi korral piirnormi rohkem kui 10 %.
                        
                     
                            
                        
                        
                           Muudel juhtudel loetakse mudel nõuetele mittevastavaks.
                        
                     
                            
                        
                        
                           Liikmesriigi asutus peab esitama katsetulemused ja muud asjakohased andmed teiste liikmesriikide asutustele ja komisjonile ühe kuu jooksul pärast seda, kui on tehtud otsus mudeli mittevastavuse kohta.
                        
                     Eespool sätestatud toimingutele lisaks peavad liikmesriikide asutused kasutama usaldusväärseid, täpseid ja korratavaid mõõtmistoiminguid, mille puhul võetakse arvesse üldtunnustatult parimaid mõõtmismeetodeid, sh meetodeid, mis on sätestatud dokumentides, mille viitenumbrid on sel eesmärgil avaldatud Euroopa Liidu Teatajas.
            
         
               9)
            
            
               IV lisa viimase lause järele lisatakse järgmine lause:
               „Võrguühendusega ooteseisund: 3 W kõrgvalmisolekuga seadmete puhul; kuni 1 W seadmete puhul, mis ei ole kõrgvalmisolekuga seadmed.”
            
         Artikkel 2
   Määruse (EÜ) nr 642/2009 muutmine
   Määrust (EÜ) nr 642/2009 muudetakse järgmiselt:
   
               1)
            
            
               Artiklisse 2 lisatakse järgmised mõisted:
               „12)   „võrk”– kindla ülesehitusega ja organisatsiooniliste põhimõtetega andmevahetustaristu, mis koosneb teatava paigutusega füüsilistest osadest ja füüsilistest ühendustest, mille jaoks on sätestatud protseduurid ja eeskirjad (kommunikatsiooniprotokollid);
               13)   „võrguport”– televiisoril paiknev raadio teel või juhtmete kaudu toimiv füüsiline võrguühenduse liides, mille kaudu saab televiisorit kaugjuhtimiskäsklusega juhtida;
               14)   „võrguühendusega televiisor”– ühe või mitme võrgupordiga televiisor, mille saab ühendada võrku;
               15)   „valmisolek”– seadme võime täita ülesannet, kui võrgupordis on kindlaks tehtud kaugjuhtimiskäsklus;
               16)   „kaugjuhtimiskäsklus”– signaal, mis tuleb väljastpoolt võrgu kaudu televiisorisse;
               17)   „võrguühendusega ooteseisund”– seisund, milles televiisor on valmis ülesannet täitma võrgu kaudu saabunud kaugjuhtimiskäskluse peale;
               18)   „kõrgvalmisolekufunktsiooniga võrguühendusega televiisor” (HiNa funktsiooniga televiisor)– võrguühendusega televiisor, mis võib täita ruuteri, kommutaatori või raadiokohtvõrgu ühenduskoha (mis ei ole terminal) ülesannet või mitut nimetatud ülesannet;
               19)   „ruuter”– võrguseade, mille esmane ülesanne on määrata optimaalne tee andmepakettide edastamiseks võrgus. Ruuterid edastavad pakette ühest võrgust teise võrgukihi (L3) teabe alusel;
               20)   „kommutaator”– võrguseade, mille esmane ülesanne on filtreerida, edastada ja jaotada kaadreid vastavalt iga kaadri sihtaadressile. Kõik kommutaatorid opereerivad vähemalt lülikihi (L2) tasemel;
               21)   „raadiokohtvõrgu juurdepääsukoht”– seade, mille esmane ülesanne on tagada mitmele kliendile IEEE 802.11 tüüpi ühendus (nn wifi-ühendus).”
            
         
               2)
            
            
               I lisa muudetakse järgmiselt.
               
                           a)
                        
                        
                           Lisatakse järgmine punkt 3:
                           „3.   VÕRGUÜHENDUSEGA OOTESEISUNDI VÕIMSUSTARVE
                           Võrguühendusega televiisoritele kehtivad järgmised nõuded:
                           
                                       1.
                                    
                                    
                                       Alates 1. jaanuarist 2015
                                       
                                                   a)
                                                
                                                
                                                   Võimalus välja lülitada raadiokohtvõrgu ühendus(ed)
                                                   Kui võrguühendusega televiisori ehitus võimaldab seda ühendada raadiokohtvõrku, peab kasutajal olema võimalus deaktiveerida raadiokohtvõrgu ühendust (ühendusi). See nõue ei kehti nende toodete suhtes, mille kavandatud kasutus sõltub ühest raadiokohtvõrgust ja millel ei ole juhtmetega sidevõrgu ühendust.
                                                
                                             
                                                   b)
                                                
                                                
                                                   Võrguühendusega televiisorite toitehaldus
                                                   Võrguühendusega televiisorid peavad täitma funktsiooni, millel on järgmised omadused.
                                                   
                                                                
                                                            
                                                            
                                                               Hiljemalt neli tundi pärast viimast kasutaja sekkumist ja/või kanalivahetust peab televiisor lülituma sisselülitatud seisundist võrguühendusega ooteseisundisse või muusse seisundisse, milles ei ületata kohaldatavaid võrguseisundiga ooteseisundi võimsustarbe nõudeid.
                                                            
                                                         
                                                                
                                                            
                                                            
                                                               Televiisor peab andma enne sisselülitatud seisundist muule kohaldatavale seisundile üleminekut hoiatusteate. Kõnealune funktsioon peab olema vaikimisi seadistatud.
                                                            
                                                         
                                                                
                                                            
                                                            
                                                               Võrguühendusega ooteseisundi korral võib toitehaldus lülitada televiisori ooteseisundisse, väljalülitatud seisundisse või muusse seisundisse, nii et ei rikutaks kohaldatavaid ooteseisundi ja ja/või väljalülitatud seisundi nõudeid.
                                                            
                                                         
                                                                
                                                            
                                                            
                                                               Toitehaldus või sellesarnane funktsioon peab olema kättesaadav võrguühendusega seadme kõikides võrguportides.
                                                            
                                                         
                                                                
                                                            
                                                            
                                                               Toitehaldus või muu sellesarnane funktsioon peab olema aktiveeritud, välja arvatud juhul, kui mitte ükski raadiokohtvõrgu port ei ole aktiveeritud. Sellisel juhul peab toitehaldus või muu sellesarnane funktsioon aktiveeruma juhul, kui kas või üks võrguport aktiveerub.
                                                            
                                                         
                                             
                                                   c)
                                                
                                                
                                                   Võrguühendusega televiisor, millel on vähemalt üks ooteseisund, peab vastama kõnealus(t)e ooteseisundi(te) nõuetele, kui kõik raadiokohtvõrgu pordid on aktiveerimata.
                                                
                                             
                                                   d)
                                                
                                                
                                                   Võimsustarve võrguühendusega ooteseisundis:
                                                   
                                                                
                                                            
                                                            
                                                               kõrgvalmisolekufunktsiooniga televiisori võimsustarve võrguühendusega ooteseisundis, millesse televiisor lülitub toitehalduse või muu sellesarnase funktsiooni toimel, ei tohi olla üle 12,00 W.
                                                            
                                                         
                                                                
                                                            
                                                            
                                                               Kõrgvalmisolekufunktsioonita televiisorite võimsustarve võrguühendusega ooteseisundi korral, millesse televiisor lülitub toitehalduse või muu sellesarnase funktsiooni toimel, ei tohi olla üle 6,00 W.
                                                            
                                                         
                                             
                                 
                                       2.
                                    
                                    
                                       Alates 1. jaanuarist 2017
                                       Lisaks punkti 1 alapunktides a ja b sätestatud nõuetele kohaldatakse järgmisi sätteid.
                                       
                                                   a)
                                                
                                                
                                                   Võrguühendusega televiisor, millel on vähemalt üks ooteseisund, peab vastama kõnealus(t)e ooteseisundi(te) nõuetele, kui kõik juhtmetega sidevõrgu pordid on lahti ühendatud ja kõik raadiokohtvõrgu pordid on aktiveerimata.
                                                
                                             
                                                   b)
                                                
                                                
                                                   Võrguühendusega televiisor peab vastama punkti 2.2 alapunkti d sätetele, kui kõik juhtmetega sidevõrgu pordid on lahti ühendatud ja kõik raadiokohtvõrgu pordid on aktiveerimata.
                                                
                                             
                                                   c)
                                                
                                                
                                                   Võimsustarve võrguühendusega ooteseisundis:
                                                   
                                                                
                                                            
                                                            
                                                               kõrgvalmisolekufunktsiooniga televiisori võimsustarve võrguühendusega ooteseisundis, millesse televiisor lülitub toitehalduse või muu sellesarnase funktsiooni toimel, ei tohi olla üle 8,00 W.
                                                            
                                                         
                                                                
                                                            
                                                            
                                                               Kõrgvalmisolekufunktsioonita televiisorite võimsustarve võrguühendusega ooteseisundis, millesse televiisor lülitub toitehalduse või muu sellesarnase funktsiooni toimel, ei tohi olla üle 3,00 W.
                                                            
                                                         
                                             
                                 
                                       3.
                                    
                                    
                                       Alates 1. jaanuarist 2019
                                       Lisaks punkti 1 alapunktides a ja b ning punkti 2 alapunktides a, b ja c sätestatud nõuetele kehtivad televiisorite puhul, mis ei ole kõrgvalmisolekuga (HiNA) võrguseadmed või kõrgvalmisolekufunktsiooniga televiisorid, järgmised sätted.
                                       Kõrgvalmisolekufunktsioonita televiisorite võimsustarve võrguühendusega ooteseisundis, millesse televiisor lülitub võimsusjuhtimise või muu sellesarnase funktsiooni toimel, ei tohi olla üle 2,00 W.”
                                    
                                 
                     
                           b)
                        
                        
                           Punktist 3 saab punkt 4.
                        
                     
                           c)
                        
                        
                           Punktist 4 saab punkt 5.
                        
                     
                           d)
                        
                        
                           Punktist 5 saab punkt 6.
                        
                     
                           e)
                        
                        
                           Punkti 5.1 (uude punkti 6.1) lisatakse uus alapunkt e pärast alapunkti d:
                           
                                       „e)
                                    
                                    
                                       võrguühendusega ooteseisundi korral:
                                       
                                                   —
                                                
                                                
                                                   võrguportide arv ja liik ning, välja arvatud raadiokohtvõrgu pordid, portide asukohad televiisori juures; kindlasti tuleb märkida, kui ühes võrgupordis paikneb kahte või enamat tüüpi võrguporte;
                                                
                                             
                                                   —
                                                
                                                
                                                   kas enne tarnimist on kõik võrgupordid deaktiveeritud;
                                                
                                             
                                                   —
                                                
                                                
                                                   kas televiisor kuulub kõrgvalmisolekufunktsiooniga televiisorite hulka; kui teavet ei ole esitatud, siis ei loeta televiisorit ei kõrgvalmisolekufunktsiooniga seadmeks ega ka kõrgvalmisolekuga televiisoriks.”
                                                
                                             
                                 
                     
                           f)
                        
                        
                           Punkti 5.1 (uude punkti 6.1) lisatakse uus alapunkt f pärast alapunkti e:
                           
                                       „f)
                                    
                                    
                                       igat tüüpi võrgupordi kohta:
                                       
                                                   —
                                                
                                                
                                                   selle aja vaikeväärtus, mille möödudes toitehaldus või muu sellesarnane funktsioon lülitab televiisori võrguühendusega ooteseisundisse;
                                                
                                             
                                                   —
                                                
                                                
                                                   mil viisil seade taasaktiveeritakse;
                                                
                                             
                                                   —
                                                
                                                
                                                   näitajate (suurimad) väärtused;
                                                
                                             
                                                   —
                                                
                                                
                                                   televiisori (suurim) võimsustarve võrguühendusega ooteseisundis, millesse seadme lülitab toitehaldus või muu sellesarnane funktsioon, kui vaid seda porti kasutatakse kaugjuhtimiseks.
                                                
                                             
                                 Kui teavet ei ole antud, ei loeta televiisorit võrguühendusega televiisoriks.”
                        
                     
                           g)
                        
                        
                           Punkti 5.1 alapunktist e saab punkti 6.1 alapunkt g.
                        
                     
                           h)
                        
                        
                           Punktis 5.2 (uues punktis 6.2) asendatakse teine taane järgmisega:
                           
                                       „—
                                    
                                    
                                       iga oote- ja/või väljalülitatud seisundi puhul andmed võimsustarbe kohta vattides, ümardatud teise kümnendkohani.”
                                    
                                 
                     
         
               3)
            
            
               II lisa punkt 2 asendatakse järgmisega:
               „2.   Ooteseisundi / väljalülitatud seisundi võimsustarbe mõõtmine
               
               I lisa 2. ja 3. osas osutatud võimsustarbe mõõtmised peavad vastama järgmistele tingimustele:
               punkti 2.1 alapunktides a ja b, punkti 2.2 alapunktides a ja b, punkti 3.1 alapunktis d ja punkti 3.2 alapunktis c osutatud võimsus määratakse usaldusväärse, täpse ja korratava mõõtmismeetodiga, milles on võetud arvesse üldtunnustatud tehnika taset.”
            
         
               4)
            
            
               III lisa asendatakse järgmisega.
               
                  „III LISA
                  
                     KONTROLLIMENETLUS
                  
                  A.   I lisa 1., 2., 4. ja 5. osas kehtestatud nõuete kontrolli menetlus
                  
                  
                              1)
                           
                           
                              Euroopa Parlamendi ja nõukogu direktiivi 2009/125/EÜ (7) artikli 3 lõikes 2 osutatud turukontrolli tegemisel järgivad liikmesriikide asutused järgmist menetlust, et kontrollida I lisa punktides 1, 2, 4 ja 5 sätestatud nõuete täitmist.
                              Liikmesriikide asutused peavad kontrollima ühte televiisorit.
                              Loetakse, et tootemudel vastab I lisa sätetele, kui
                              
                                          a)
                                       
                                       
                                          sisselülitatud seisundi võimsustarbe kohta saadud tulemused ei ületa I lisa 1. osa punktides 1 ja 2 sätestatud kohaldatavaid piirnorme rohkem kui 7 % ning
                                       
                                    
                                          b)
                                       
                                       
                                          väljalülitatud seisundi või ooteseisundi (olenevalt sellest, kumb on asjakohane) kohta saadud tulemused ei ületa I lisa 2. osa punkti 1 alapunktides a ja b ning punkti 2 alapunktides a ja b sätestatud piirnorme rohkem kui 0,10 W ning
                                       
                                    
                                          c)
                                       
                                       
                                          I lisa 5. osas sätestatud tippheleduse suhtarv ei lange alla 60 %.
                                       
                                    Kui punkti 1 alapunktis a, b või c osutatud tulemusi ei saavutata, võetakse katsetamiseks veel kolm sama mudeli lisanäidist.
                           
                        
                              2)
                           
                           
                              Pärast sama mudeli kolme lisanäidise katsetamist loetakse mudel I lisas sätestatud nõuetele vastavaks, kui
                              
                                          a)
                                       
                                       
                                          kolme lisanäidise katsetuste tulemuste keskmine ei ületa sisselülitatud seisundi puhul I lisa 1. osa punktides 1 ja 2 sätestatud piirnorme rohkem kui 7 % ning
                                       
                                    
                                          b)
                                       
                                       
                                          kolme lisanäidise katsetuste tulemuste keskmine ei ületa väljalülitatud seisundi või ooteseisundi puhul I lisa 2. osa punkti 1 alapunktides a ja b ning punkti 2 alapunktides a ja b sätestatud piirnorme rohkem kui 0,10 W ning
                                       
                                    
                                          c)
                                       
                                       
                                          I lisa 5. osas sätestatud tippheleduse suhtarv kolme lisanäidise katsetuste keskmisena ei ole alla 60 %.
                                       
                                    Kui punkti 2 alapunktides a, b ja c osutatud tulemusi ei saavutata, loetakse mudel nõuetele mittevastavaks.
                           
                        B.   I lisa 3. osas sätestatud nõuete kontrolli menetlus
                  
                  Direktiivi 2009/125/EÜ artikli 3 lõike 2 kohase turukontrolli tegemisel järgivad liikmesriikide asutused järgmist menetlust, et kontrollida vastavalt vajadusele kas I lisa 3. osa punkti 1 alapunkti d või punkti 2 alapunkti c nõuete täitmist. Kui seadme kõik võrgupordid on deaktiveeritud või lahti ühendatud (olenevalt sellest, kumb on asjakohane), kasutatakse allpool kirjeldatud kohaldatavat menetlust.
                  Liikmesriikide asutused peavad kontrollima ühte seadet järgmisel viisil.
                  Kui televiisoril on, nagu tehnilises andmestikus kirjeldatud, ühte tüüpi võrgupordid ja kui kaks või enam seda tüüpi võrguporti on seadmes kasutatavad, valitakse juhuslikult üks selline port ja ühendatakse suurimale pordi näitaja väärtusele vastavasse võrku; kui seadmes on mitu ühte tüüpi raadiokohtvõrgu porti, tuleb teised raadiovõrgu pordid deaktiveerida, kui see on võimalik. Kui kontrollitakse juhtmetega sidesüsteemi mitme sama tüüpi võrgupordi vastavust I lisa punkti 2 nõuetele, tuleb muud võrgupordid võimaluse korral deaktiveerida. Kui kasutatav on ainult üks võrguport, ühendatakse see port asjaomasesse suurimale pordi näitaja väärtusele vastavasse võrku.
                  Seade lülitatakse sisselülitatud seisundisse. Kui seade töötab sisselülitatud seisundis korralikult, võib valida võrguühendusega ooteseisundi ja mõõta selles seisundis võimsustarvet. Siis saadetakse võrgupordi kaudu televiisorisse asjaomane kaugjuhtimiskäsklus ja kontrollitakse, kas televiisor taasaktiveerus.
                  Kui televiisoril on, nagu tehnilises andmestikus kirjeldatud, mitut tüüpi võrguporte, korratakse iga võrgupordi tüübi korral järgmist toimingut. Kui seadmel on teatavat tüüpi võrguporte kaks või enam, valitakse juhuslikult igast tüübist üks võrguport ja ühendatakse suurimale vastava pordi näitaja väärtusele vastavasse võrku.
                  Kui teatavat tüüpi porte on seadmes üks, ühendatakse see port suurimale vastava pordi näitaja väärtusele vastavasse võrku; seadme raadiokohtvõrgu pordid, mida ei kasutata, tuleb deaktiveerida, kui see on võimalik. II lisa punktis 3 sätestatud nõuete kontrollimisel tuleb mittekasutatavad juhtmetega sidevõrgu pordid deaktiveerida, kui on võimalik.
                  Seade lülitatakse sisselülitatud seisundisse. Kui seade töötab sisselülitatud seisundis korralikult, võib valida võrguühendusega ooteseisundi ja mõõta selles seisundis võimsustarvet. Siis saadetakse võrgupordi kaudu televiisorisse asjaomane kaugjuhtimiskäsklus ja kontrollitakse, kas televiisor taasaktiveerus.
                  Kui ühes füüsilises võrgupordis paikneb kahte või enamat tüüpi (loogilisi) võrguporte, tuleb kõnealust toimingut korrata iga loogilise võrgupordi puhul, kusjuures teised loogilised võrgupordid tuleb loogiliselt lahti ühendada.
                  Seadme mudel loetakse käesoleva määruse nõuetele vastavaks, kui seadmes ei ületatud mitte ühegi võrgupordi tüübi korral piirnormi rohkem kui 7 %.
                  Vastasel juhul katsetatakse veel kolme seadet. Seadme mudel loetakse käesoleva määruse nõuetele vastavaks, kui kolme lisaseadmega saadud tulemuste keskmine ei ületa mitte ühegi võrgupordi tüübi korral piirnormi rohkem kui 7 %.
                  Muudel juhtudel loetakse mudel nõuetele mittevastavaks.
                  Liikmesriigi asutus peab esitama katsetulemused ja muud asjakohased andmed teiste liikmesriikide asutustele ja komisjonile ühe kuu jooksul pärast seda, kui on tehtud otsus mudeli mittevastavuse kohta.
                  C.   Vastavuskontroll
                  
                  Nõuetele vastavuse kontrollimiseks kasutavad liikmesriikide asutused II lisas sätestatud menetlust ning usaldusväärseid, täpseid ja korratavaid mõõtmismenetlusi, mille puhul võetakse arvesse üldtunnustatult parimaid mõõtmismeetodeid, sealhulgas sellistes dokumentides sätestatud meetodeid, mille viitenumbrid on sel eesmärgil avaldatud Euroopa Liidu Teatajas.
               
            
         Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. august 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 285, 31.10.2009, lk 10.
   
      (2)  ELT L 191, 22.7.2005, lk 29.
   
      (3)  ELT L 339, 18.12.2008, lk 45.
   
      (4)  ELT L 191, 23.7.2009, lk 42.
   
      (5)  ELT L 190, 18.7.2008, lk 22.
   
      (6)  ELT L 285, 31.10.2009, lk 10.”
   
      (7)  ELT L 285, 31.10.2009, lk 10.”